vssm બનાસકાંઠામાં જે પરિવારો સાથે કામ કરે છે એ પરિવારોનો તો પુર દરમ્યાન સંપર્ક પણ નહોતો થતો પણ જેવું પાણી ઓસર્યું અને સેલફોનનું કવરેજ આવ્યું લોકોએ ખાવાનું આપવા રાવ કરી. vssm સાથે સંકળાયેલા સૌ સ્વજનો સમક્ષ આ બાબત મૂકી અને સૌનો સહયોગ મળવાનું શરુ થયું. મુંબઈના આદરણીય શ્રી સુધીરભાઈ ઠાકરશીએ તુરત જ આ પરિવારોના રીલીફ અને રિહેબિલિટેશન માટે ૧૦ લાખ તો શ્રી કિશોર મારીવાલાએ તત્કાલ ૧ લાખ આપવાનું વચન આપ્યું. મુંબઈના આદરણીય અને પ્રિય એવા શ્રી પ્રદીપભાઈ શાહ અને શ્રી રશ્મિનભાઈ સંઘવી તો કંઈ પણ તકલીફમાં અમારી સાથે જ હોય બસ એક વખત કહ્યું અને કામમાં આગળ વધવાની લીલી ઝંડી મળી જાય.. અમારે કામ કરવાનું બાકીની ચિંતા નહિ કરવાની એવી ભાવનાથી ‘ફ્રેન્ડસ ઓફ vssm’ મુંબઈમાં કામ કરે અને એટલે જ અમે આ કામ કરી શકીએ. આ સિવાય અમદાવાદમાંથી જાણીતા કલાકાર આદરણીય શ્રી નમ્રતાબેન શોધનના માતૃ શ્રી અને વહાલાં બિમલા બા એ પણ ૪૦ ઉપરાંત અનાજની કીટ તૈયાર કરીને આપી. ૮૧ વર્ષના બીમલાબા એ જાતે ઉભા રહીને આ બધું તૈયાર કરાવ્યું અને vssm ના કોઈ પણ કામ માટે અડધી રાતે પણ મને યાદ કરશો તો હું હાજર હોઈશ એવો સધિયારો આપ્યો. સતસંગ પરિવાર અને શ્રી કિરીટભાઈ શાહ તો હંમેશા અમારી સાથે છે.. સદવિચાર પરિવાર અમારી ભગીની સંસ્થા અને ભગીનીને છાજે એમ આ કામમાં સહયોગી બની. ડિમ્પલબેન અને એમની સાથે સંકળાયેલા મિત્રોએ પણ અનાજની કીટ માટે ઘણો મોટો આર્થિક સહયોગ આપ્યો. એન્જલ ગ્રુપના રૂપેશભાઈ અને મિત્રો પણ આ તકલીફની ઘડીમાં આ પરિવારો સાથે રહ્યાં. આ સૌ વહાલા સ્વજનોના સહયોગથી જ આ બધું થઇ શક્યું જે માટે વિચરતી જાતિઓ વતી હું સૌનો આભાર માનું છું.